Document ID: /roh_data/filtered/fineweb-2-filterrobots_roh.jsonl.gz/34519

Allemann Zinsli porta plant cunter anteriur partenari
- Venderdi, 9.1.2015, 15:48
Tar la fatschenta da fiduziari Allemann Zinsli Partnaris SA da Cuira hai dà probablamain malregularitads finanzialas. Quai ha Johannes Hummel ditg venderdi envers las medias.
Hummel è il sulet cusseglier administrativ da la firma da fiduziari. Responsabel per las malregularitads è tenor Johannes Hummel ses frar schumellin ed anteriur partenari Christian Hummel. L'advocat da Christian Hummel conferma che Chrstian Hummel haja fatg sbagls. La Allemann Zinsli Partenaris SA ha purtà plant. Detagls davart la summa da delict na possian ins dentant anc betg inditgar. Tranter auter pertutgada da las irregularitads da la Allemamm Zinsli e Partenaris SA è la firma Chasa da parcar Cuira SA. Sco quai che quella scriva en ina communicaziun vegnian era els a purtar plant cunter ils delinquents supponids . (cdm/rtr/sh)
(RR novitads a las 17:00)